pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-"บังคับคดี" ชี้แจงสาระสำคัญ พ.ร.บ. แก้ไขเพิ่มเติมประมวลกฎหมายวิธีพิจารณาความแพ่ง ฉบับที่ 30
วันอังคารที่ 18 กรกฎาคม 2560
"บังคับคดี" ชี้แจงสาระสําคัญ พ.ร.บ. แก้ไขเพิ่มเติมประมวลกฎหมายวิธีพิจารณาความแพ่ง ฉบับที่ 30
นางสาวรื่นวดี สุวรรณมงคล อธิบดีกรมบังคับคดี พร้อมผู้บริหารกรมบังคับคดี แถลงข่าวชี้แจงประเด็น และสาระสําคัญของพระราชบัญญัติแก้ไขเพิ่มเติมประมวลกฎหมายวิธีพิจารณาความแพ่ง (ฉบับที่ 30) พ.ศ. 2560
เมื่อวันอังคารที่ 18 กรกฎาคม 2560 เวลา 13.30 น.
ณ โรงแรม เซ็นทรา ศูนย์ราชการและคอนเวนชั่นเซนเตอร์ แจ้งวัฒนะ
นางสาวรื่นวดี สุวรรณมงคล อธิบดีกรมบังคับคดี
พร้อมผู้บริหารกรมบังคับคดี
แถลงข่าวชี้แจงประเด็น และสาระสําคัญ
ของพระราชบัญญัติแก้ไขเพิ่มเติมประมวลกฎหมายวิธีพิจารณาความแพ่ง (ฉบับที่ 30) พ.ศ. 2560
ซึ่งได้ประกาศในราชกิจจานุเบกษา เมื่อวันที่ 6 กรกฎาคม 2560
และมีผลบังคับใช้เมื่อพ้น 60 วัน นับตั้งแต่วันประกาศในราชกิจจานุเบกษา
โดยกฎหมายฉบับนี้ ถือเป็นการปฏิรูปการบังคับคดีทั้งระบบ
เพื่อลดขั้นตอนการบังคับคดี และลดการประวิงคดี
อันจะส่งผลให้การบังคับคดีมีประสิทธิภาพยิ่งขึ้น
โดยมีสาระสําคัญ ดังนี้
1) กําหนดวิธีการยึดทรัพย์สินประเภทต่างๆ ให้มีความชัดเจนและครอบคลุมมากยิ่งขึ้น
2) เจ้าพนักงานบังคับคดี มีอํานาจออกคําสั่งอายัดได้เอง
3) ยกเลิกขั้นตอนการรายงานศาลขออนุญาตขายทอดตลาด
4) การขายทอดตลาดสามารถดําเนินการในวันหยุดหรือนอกเวลาทําการปกติได้โดยไม่ต้องขออนุญาตศาล
5) ผู้มีส่วนได้ส่วนเสียในการบังคับคดี ต้องยื่นคําร้องขอให้กําหนดหรือคัดค้านวิธีการขาย
ต่อเจ้าพนักงานบังคับคดีภายใน 3 วัน นับแต่ทราบวิธีการขาย
6) ยกเลิกการคัดค้านราคาเสนอสูงสุดในการขายทอดตลาดและผูกพันราคา
และ 7) ผู้มีส่วนได้ส่วนเสียในการบังคับคดีมีสิทธิเข้าสู้ราคาเองในการขายทอดตลาด เพื่อให้ได้ราคาที่ตนต้องการ
รัฐบาลไทย-ข่าวทำเนียบรัฐบาล-ศูนย์นวัตกรรมแห่งอนาคต จุดประกายเยาวชนด้านวิทยาศาสตร์
วันศุกร์ที่ 28 เมษายน 2560
$("#video-player3").css("background-color", "#000000");
var container = document.getElementById("video-player3");
flowplayer.conf = {
share       :false,  // --> set share button
// facebook    :true,
// ratio       :9/16,    // --> set ratio
// seekable    :true,
// autoplay    :false,
// splash   : true,
// chromecast  :true,
// auto quality
// hlsQualities:true,
poster      :"https://media.thaigov.go.th/uploads/thumbnail/news/2017/04/3379_shutterstock_152949047-402x256 nam.jpg", //poster
// swf         :"flowplayer.swf",
// hlsQualities:[{level: -1, label: "ABR"},{level: 1, label: "SD"}, {level: 6, label: "HD"}],
};
flowplayer(container, {
clip: {
sources: [
{
// type: "video/mp4",//ถ้า เป็น streamming application/x-mpegurl
// src:  "vod/testcar.mp4"
// type: "application/x-mpegurl",
// file: "smil.php?filename=hp_2.mp4/playlist.m3u8",
type: "video/mp4",//ถ้า เป็น streamming application/x-mpegurl
src:  "https://media.thaigov.go.th/uploads/vod/155/2017/04/mp3/06ศูนย์นวัตกรรมแห่งอนาคต จุดประกายเยาวชนด้านวิทยาศาสตร์.mp3"
}
],
title: "ศูนย์นวัตกรรมแห่งอนาคต จุดประกายเยาวชนด้านวิทยาศาสตร์  ",
// qualities: ["160p", "260p", "530p", "800p"],
// defaultQuality: "260p"
}
});
ศูนย์นวัตกรรมแห่งอนาคต จุดประกายเยาวชนด้านวิทยาศาสตร์
Futurium มีนิทรรศการที่จัดแสดงนวัตกรรมแห่งอนาคต ที่ได้ภาคเอกชนผู้เชี่ยวชาญในเรื่องนั้นๆ เป็นผู้ออกแบบ และบริหารจัดการ Futurium จึงไม่ใช่เพียงพิพิธภัณฑ์
ต่อจากนี้ไป ขอเชิญรับฟังไทยคู่ฟ้า ครับ
รัฐบาลสนับสนุนการสร้างศูนย์นวัตกรรมแห่งอนาคต เพื่อสร้างแรงบันดาลใจด้านวิทยาศาสตร์และเทคโนโลยีให้แก่ประชาชน ประกอบด้วย 2 ส่วน คือ โลกแห่งนวัตกรรม 8 แกลเลอรี่ที่สอดคล้องกับอุตสาหกรรมแห่งอนาคต จะดึงภาคเอกชนเข้ามาร่วมออกแบบและจัดนิทรรศการ เช่น หุ่นยนต์และระบบอัตโนมัติ พลังงานทางเลือก เกษตรอัจฉริยะ อวกาศและการบิน เป็นต้น และโลกแห่งอาชีพ 3 แกลเลอรี่ ได้แก่ ค้นพบแนวทางอาชีพ แนะแนวอาชีพ และทดลองปฏิบัติอาชีพ ช่วยให้เด็กและเยาวชนได้สัมผัสกับประสบการณ์ตรง ค้นพบความถนัดของตน มีเป้าหมายและเส้นทางอาชีพที่เกี่ยวกับวิทยาศาสตร์ เทคโนโลยี และนวัตกรรม เพื่อสนับสนุนการพัฒนาประเทศ โดยศูนย์ดังกล่าวจะเปิดให้บริการได้ตั้งแต่ปี 2564 เป็นต้นไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-จุติ ย้ำจะไม่ชะลอโครงการ เพราะทุกชีวิตสำคัญเท่าเทียมกัน รอไม่ได้
วันจันทร์ที่ 5 สิงหาคม 2562
จุติ ย้ําจะไม่ชะลอโครงการ เพราะทุกชีวิตสําคัญเท่าเทียมกัน รอไม่ได้
จุติ ย้ําจะไม่ชะลอโครงการ เพราะทุกชีวิตสําคัญเท่าเทียมกัน รอไม่ได้
วันนี้ (5 ส.ค. 62) เวลา 12.00 น. ที่ห้องประชุม ชั้น 8 กระทรวงการพัฒนาสังคมและความมั่นคงของมนุษย์ กรุงเทพฯ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยภายหลังการประชุมหารือร่วมกับสํานักงบประมาณ โดยมีนายภูมิรักษ์ ชมแสง รองผู้อํานวยการสํานักงบประมาณ สําหรับแนวทางการจัดสรรงบประมาณปี 2563 ในการขับเคลื่อนงานของกระทรวง พม. อย่างมีประสิทธิภาพ ว่า กระทรวง พม. มุ่งเน้นการจัดลําดับความสําคัญของงาน และผลลัพธ์ ที่ประชาชนกลุ่มเป้าหมายจะได้รับประโยชน์สูงสุด โดยคํานึงถึงความจําเป็นและความคุ้มค่าของโครงการต่างๆ ภายใต้การพัฒนาคนสู่ศตวรรษที่ 21
นายจุติ กล่าวย้ําถึงการบูรณาการจากกระทรวงที่เกี่ยวข้อง ซึ่งเป็นสิ่งจําเป็นเพื่อการประหยัดงบประมาณ ลดความซ้ําซ้อน และเพิ่มประสิทธิภาพในการดําเนินงานสําหรับผู้รับบริการให้มากที่สุด โดยผู้บริหารของแต่ละหน่วยงานจําเป็นต้องมีการประชุมทําแผนร่วมกันภายในเดือนสิงหาคมนี้ เพื่อนําเสนอต่อคณะรัฐมนตรีพิจารณาต่อไป
สําหรับการประชุมสภาผู้แทนราษฎร ที่ฝ่ายค้านพยายามสกัดกั้นรัฐบาลนั้น เชื่อว่าฝ่ายค้านทุกคนมีความตั้งใจในการช่วยเหลือประชาชนเช่นเดียวกัน ซึ่งภารกิจของกระทรวง พม. ที่ดําเนินการตรงใจกับสภาผู้แทนราษฎร โดยฝ่ายค้านมีหน้าที่ตรวจสอบ ดังนั้น กระทรวง พม. ต้องดําเนินการให้ถูกต้อง ตรงไปตรงมา และสามารถตรวจสอบได้
ในส่วนของงบประมาณที่ไม่ได้รับจัดสรร ทางกระทรวง พม. ได้ชี้แจงต่อสํานักงบประมาณว่าเนื่องจากภารกิจที่มีมาก แต่งบประมาณที่ได้รับมีจํานวนจํากัด และโครงการใดที่มีการชะลอไม่ได้เป็นโครงการก่อสร้าง แต่เป็นชีวิตมนุษย์ความเป็นความตาย ความเจ็บป่วย และความสุขความทุกข์ ซึ่งไม่สามารถรอได้เหมือนตึกอาคาร โดยขอให้คํานึงถึงความเป็นมนุษย์มากกว่าวัตถุดิบหรือโครงสร้าง ในส่วนของกระทรวง พม. ยืนยันว่าทุกโครงการต้องมีความคุ้มค่าและมีความเร่งด่วนต่อสังคม เช่น การป้องกันการตั้งครรภ์ในวัยเรียน จําเป็นต้องเร่งดําเนินการยับยั้ง เพื่อไม่ให้เกิดปัญหาเพิ่มขึ้น ในขณะเดียวกันปัญหาที่เกิดขิ้นแล้ว จําเป็นต้องสร้างความมั่นคงในชีวิต ด้วยการสร้างอาชีพให้สามารถดูแลตนเองได้ และเปิดโอกาสให้กลับคืนสู่สังคมได้อย่างปกติสุข
“เรื่องของชีวิตมนุษย์ของทุกคนมีความสําคัญไม่น้อยไปกว่ากัน แต่ความเร่งด่วนของปัญหาภายใต้ข้อจํากัดของงบประมาณ นับว่าเป็นอุปสรรคอย่างหนึ่งในการดําเนินงาน ดังนั้น กระทรวง พม. จะมีการใช้เงินกองทุนฯ ที่มีอยู่ เพื่อให้เกิดประโยชน์สูงสุดแก่ประชาชนกลุ่มเป้าหมาย ถ้าไม่เพียงพอ ขอให้สํานักงบประมาณช่วยมาเติม และที่สําคัญ สังคมไทยเป็นสังคมแห่งการแบ่งปัน คือ ใครที่มีมาก สบายแล้ว ก็ขอให้มาช่วยกันเฉลี่ยสุข เฉลี่ยทุกข์ ให้กับคนที่ยังไม่มี จะสามารถช่วยแก้ปัญหาได้อีกเยอะเช่นกัน” นายจุติ กล่าวในตอนท้าย
รัฐบาลไทย-ข่าวทำเนียบรัฐบาล-ธอส.ประกาศ 2 มาตรการช่วยเหลือผู้ประสบอุทกภัยภาคใต้ ลดดอกเบี้ย/เงินงวด พร้อมให้กู้เพิ่มและกู้ใหม่อัตราดอกเบี้ย 3% นาน 3 ปีแรก
วันอังคารที่ 10 มกราคม 2560
ธอส.ประกาศ 2 มาตรการช่วยเหลือผู้ประสบอุทกภัยภาคใต้ ลดดอกเบี้ย/เงินงวด พร้อมให้กู้เพิ่มและกู้ใหม่อัตราดอกเบี้ย 3% นาน 3 ปีแรก
ธนาคารอาคารสงเคราะห์ (ธอส.) ประกาศ 2 มาตรการลดอัตราดอกเบี้ยและภาระหนี้ที่อยู่อาศัยเพื่อช่วยเหลือลูกค้าประชาชนที่ประสบอุทกภัยในพื้นที่ภาคใต้ กรณีลูกค้าเดิมของธนาคารที่ได้รับผลกระทบหลักประกันเสียหาย ธอส. ลดภาระดอกเบี้ยเหลือเพียง 0% ต่อปี นาน 3 เดือนแรก
นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) เปิดเผยว่า ตามที่ได้เกิดสถานการณ์น้ําท่วมขังในหลายจังหวัดของพื้นที่ภาคใต้ และส่งผลให้ประชาชนได้รับความเดือดร้อนทั้งในด้านที่อยู่อาศัย และการประกอบอาชีพ ธนาคารอาคารสงเคราะห์ในฐานะสถาบันการเงินเฉพาะกิจของรัฐ สังกัดกระทรวงการคลัง ซึ่งมีพันธกิจ : ทําให้คนไทยมีบ้าน พร้อมที่จะเป็นกลไกหลักในการช่วยเหลือและบรรเทาความเดือดร้อนด้านที่อยู่อาศัยให้กับลูกค้าประชาชนที่ประสบอุทกภัย โดยเตรียมวงเงิน 500 ล้านบาท จัดทํา “โครงการเงินกู้เพื่อช่วยเหลือ ผู้ประสบอุทกภัย ปี 2560” ซึ่งมีรายละเอียดประกอบด้วย
มาตรการที่ 1 สําหรับลูกค้าเดิมของ ธอส. กรณีหลักประกัน(ที่อยู่อาศัยที่จดจํานองกับธนาคาร)ได้รับผลกระทบ ธนาคารจะลดภาระดอกเบี้ยและเงินงวดผ่อนชําระ โดยคิดอัตราดอกเบี้ย 0% ต่อปี นาน 3 เดือนแรก เดือนที่ 4-12 อัตราดอกเบี้ย MRR-2.50% ต่อปี ปีที่ 2 อัตราดอกเบี้ย MRR-2.00% ต่อปี ปีที่ 3 อัตราดอกเบี้ย MRR-1.00% ต่อปี และปีที่ 4 จนถึงตลอดอายุสัญญาเงินกู้กรณีลูกค้าสวัสดิการ ดอกเบี้ยเท่ากับ MRR-1.00% ต่อปี กรณีลูกค้ารายย่อยทั่วไป ดอกเบี้ยเท่ากับ MRR-0.50% ต่อปี (ปัจจุบันอัตราดอกเบี้ย MRR ธอส. อยู่ที่ 6.75% ต่อปี)
มาตรการที่ 2 สําหรับลูกค้าใหม่ หรือลูกค้าเดิมของ ธอส. ที่อาคารหรือบ้านได้รับความเสียหายสามารถขอกู้เพิ่ม หรือ กู้ใหม่ เพื่อปลูกสร้างทดแทนหลังเดิม หรือกู้ซ่อมแซมอาคารที่ได้รับความเสียหาย คิดอัตราดอกเบี้ยเงินกู้คงที่ 3.00% ต่อปี นาน 3 ปี หลังจากนั้น กรณีลูกค้าสวัสดิการ คิดอัตราดอกเบี้ย MRR-1.00% ต่อปี ส่วนลูกค้ารายย่อย คิดอัตราดอกเบี้ย MRR-0.50% ต่อปี
สําหรับวงเงินให้กู้ต่อรายธนาคารกําหนดไว้ไม่เกิน 1 ล้านบาทต่อ 1 หลักประกัน โดยคุณสมบัติของผู้ที่สามารถเข้าร่วม“โครงการเงินกู้เพื่อช่วยเหลือผู้ประสบอุทกภัย ปี 2560” จะต้องเป็นลูกหนี้เดิมของ ธอส. หรือลูกค้าใหม่ ซึ่งที่อยู่อาศัยเป็นกรรมสิทธิ์ของตนเองหรือคู่สมรส และได้รับความเสียหายจากการประสบอุทกภัย ทั้งนี้ ลูกค้าที่ได้รับผลกระทบสามารถติดต่อได้ที่สาขาของธนาคารอาคารสงเคราะห์ตั้งแต่วันจันทร์ที่ 9 มกราคม 2560 เป็นต้นไป สอบถามรายละเอียดเพิ่มเติมได้ที่ ธอส.ทุกสาขาทั่วประเทศ หรือศูนย์ลูกค้าสัมพันธ์ (Call Center) โทร 0-2645-9000 หรือ www.ghbank.co.th และ Facebook fanpage ธนาคารอาคารสงเคราะห์
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-ก.ยุติธรรม พิจารณาให้ความช่วยเหลือประชาชนตาม พ.ร.บ.กองทุนยุติธรรมฯ
วันพุธที่ 28 สิงหาคม 2562
ก.ยุติธรรม พิจารณาให้ความช่วยเหลือประชาชนตาม พ.ร.บ.กองทุนยุติธรรมฯ
นายวิทยา สุริยะวงค์ รองปลัดกระทรวงยุติธรรม เป็นประธานการประชุมคณะอนุกรรมการให้ความช่วยเหลือประจํากรุงเทพมหานคร และที่เกินอํานาจของคณะอนุกรรมการให้ความช่วยเหลือประจําจังหวัด คณะที่ ๒ ครั้งที่ ๘/๒๕๖๒
ในวันพุธที่ ๒๘ สิงหาคม ๒๕๖๒ เวลา ๑๓.๓๐ น. ณ ห้องประชุมสํานักงานกองทุนยุติธรรม อาคารซอฟต์แวร์ปาร์ค ชั้น ๒๒ ถนนแจ้งวัฒนะ จังหวัดนนทบุรี นายวิทยา สุริยะวงค์ รองปลัดกระทรวงยุติธรรม เป็นประธานการประชุมคณะอนุกรรมการให้ความช่วยเหลือประจํากรุงเทพมหานคร และที่เกินอํานาจของคณะอนุกรรมการให้ความช่วยเหลือประจําจังหวัด คณะที่ ๒ ครั้งที่ ๘/๒๕๖๒ โดยมี นายมนินธ์ สุทธิวัฒนานิติ ผู้อํานวยการสํานักงานกองทุนยุติธรรม ในฐานะอนุกรรมการและเลขานุการ พร้อมด้วยคณะอนุกรรมการและผู้แทนจากหน่วยงานในสังกัดกระทรวงยุติธรรม เข้าร่วมฯ
เพื่อพิจารณาคําขอรับความช่วยเหลือเสนอคณะอนุกรรมการให้ความช่วยเหลือประจํากรุงเทพมหานครฯ คณะที่ ๒ ทั้งนี้ มีคําขอรับความช่วยเหลือการขอปล่อยชั่วคราวผู้ต้องหาหรือจําเลย จํานวน ๗ ราย ๗ เรื่อง โดยผลการพิจารณาเห็นชอบอนุมัติคําขอ จํานวน ๕ ราย ๕ เรื่อง ไม่อนุมัติ จํานวน ๒ ราย ๒ เรื่อง ทั้งนี้ ให้เป็นไปตามหลักเกณฑ์ของพระราชบัญญัติกองทุนยุติธรรม พ.ศ. ๒๕๕๘ และระเบียบคณะกรรมการกองทุนยุติธรรม ว่าด้วยหลักเกณฑ์ วิธีการ และเงื่อนไขในการช่วยเหลือประชาชนในการดําเนินคดี พ.ศ. ๒๕๕๙ รวมทั้งระเบียบคณะกรรมการกองทุนยุติธรรมว่าด้วยหลักเกณฑ์ วิธีการ และเงื่อนไขในการขอปล่อยชั่วคราวผู้ต้องหาหรือจําเลย พ.ศ. ๒๕๕๙
รัฐบาลไทย-ข่าวทำเนียบรัฐบาล-การประชุมรายงานความสำเร็จของโรงเรียนคุณธรรม ภาคกลาง ภาคตะวันออก และกรุงเทพฯ ประจำปี 2560
วันศุกร์ที่ 5 พฤษภาคม 2560
การประชุมรายงานความสําเร็จของโรงเรียนคุณธรรม ภาคกลาง ภาคตะวันออก และกรุงเทพฯ ประจําปี 2560
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ บรรยายพิเศษ เรื่อง "ศาสตร์พระราชาสู่การขับเคลื่อนโรงเรียนคุณธรรม" ในการประชุมรายงานความสําเร็จของโรงเรียนคุณธรรม ภาคกลาง ภาคตะวันออก และกรุงเทพฯ ประจําปี 2560
เน้นให้สถานศึกษาร่วมขับเคลื่อนโครงการโรงเรียนคุณธรรม ครูมีความรับผิดชอบต่อหน้าที่อย่างครบถ้วนสมบูรณ์ ส่วนนักเรียนนักศึกษาต้องรู้จักวางตัวให้เหมาะสม ใช้ Social Media อย่างมีคุณธรรม และพึงระลึกถึงพระคุณของบูรพมหากษัตริย์ ตลอดจนพ่อแม่ครูบาอาจารย์
รัฐบาลไทย-ข่าวทำเนียบรัฐบาล-ทส. มอบประกาศกรมป่าไม้ให้พนักงานเจ้าหน้าที่ เข้าดำเนินการเพื่อควบคุม ดูแล หรือบำรุงป่าสงวนแห่งชาติ ในพื้นที่โครงการหลวง
วันพุธที่ 22 เมษายน 2563
ทส. มอบประกาศกรมป่าไม้ให้พนักงานเจ้าหน้าที่ เข้าดําเนินการเพื่อควบคุม ดูแล หรือบํารุงป่าสงวนแห่งชาติ ในพื้นที่โครงการหลวง
ทส. มอบประกาศกรมป่าไม้ให้พนักงานเจ้าหน้าที่ เข้าดําเนินการเพื่อควบคุม ดูแล หรือบํารุงป่าสงวนแห่งชาติ ในพื้นที่โครงการหลวง
ทส. มอบประกาศกรมป่าไม้ให้พนักงานเจ้าหน้าที่ เข้าดําเนินการเพื่อควบคุม ดูแล หรือบํารุงป่าสงวนแห่งชาติ ในพื้นที่โครงการหลวง
วานนี้ (21 เมษายน 2563)​ เวลา 14.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายธเนศพล ธนบุณยวัฒน์ เลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และผู้บริหารกรมป่าไม้ เข้าร่วมพิธี มอบประกาศกรมป่าไม้ ให้พนักงานเจ้าหน้าที่เข้าดําเนินการเพื่อควบคุม ดูแล หรือบํารุงป่าสงวนแห่งชาติ ในพื้นที่โครงการหลวง ให้ พลเอก กัมปนาท รุดดิษฐ์ องคมนตรี ประธานกรรมการบริหารมูลนิธิโครงการหลวง ณ ทําเนียบองคมนตรี พระราชอุทยานสราญรมย์ เขตพระนคร กรุงเทพฯ
ในการนี้ นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ได้กล่าวเจตนารมณ์สนับสนุนมูลนิธิโครงการหลวง โดยกรมป่าไม้ ได้อนุมัติโครงการพัฒนาป่าไม้ในพื้นที่โครงการหลวง ซึ่งใช้พื้นที่ป่าสงวนแห่งชาติ จํานวน 37 แห่ง โดยเป็นโครงการในพื้นที่จังหวัดเชียงใหม่ 26 โครงการ จังหวัดลําพูน 1 โครงการ จังหวัดเชียงราย 6 โครงการ จังหวัดพะเยา 1 โครงการ จังหวัดแม่ฮ่องสอน 2 โครงการ และจังหวัดตาก 1 โครงการ พร้อมทั้งได้ออกประกาศ ให้พนักงานเจ้าหน้าที่กรมป่าไม้เข้าดําเนินการเพื่อควบคุม ดูแล รักษา หรือบํารุงป่าสงวนแห่งชาติ สําหรับหน่วยงานเดิมที่ร่วมดําเนินงานภายใต้โครงการหลวง สามารถที่จะดําเนินการตามภารกิจต่างๆ ที่มูลนิธิโครงการหลวงได้ให้ความเห็นชอบ และภายใต้ขอบเขตพื้นที่ตามพระราชบัญญัติป่าสงวนแห่งชาติ พ.ศ 2507 ต่อไป
รัฐบาลไทย-ข่าวทำเนียบรัฐบาล-กระทรวงทรัพยากรธรรมชาติและสิ่งแวดล้อมชี้แจง ประเด็นการคัดค้านทางด่วนสายเหนือ
วันศุกร์ที่ 23 กุมภาพันธ์ 2561
กระทรวงทรัพยากรธรรมชาติและสิ่งแวดล้อมชี้แจง ประเด็นการคัดค้านทางด่วนสายเหนือ
ปลัดกระทรวงทรัพยากรธรรมชาติและสิ่งแวดล้อม ชี้แจงประเด็นการคัดค้านทางด่วนสายเหนือ
วันที่ 22 กุมภาพันธ์ 2561 นายวิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม ชี้แจงประเด็นการคัดค้านทางด่วนสายเหนือ ตามที่นายจงรัก วัชรินทร์รัตน์ รักษาการแทนอธิการบดี มหาวิทยาลัยเกษตรศาสตร์ แถลงข่าวคัดค้านโครงการระบบทางด่วนขั้นที่ 3 สายเหนือ มีประเด็นดังนี้
1.ข้อมูลจากจุดตรวจวัดค่าฝุ่นละลองบริเวณมหาวิทยาลัย พบว่าค่าฝุ่นละอองขนาดเล็ก เริ่มเข้าใกล้จุดเสี่ยงเกินมาตรฐาน แม้เป็นการนําค่าที่วัดได้หลังฝนตก สะท้อนถึงความเสี่ยงมลภาวะทางอากาศบริเวณดังกล่าว
2.หากรัฐบาลจะก่อสร้างทางด่วนอาจซ้ําเติมสถานการณ์ รวมทั้งส่งผลกระทบสิ่งแวดล้อมและชุมชน คิดเป็นมูลค่าใช้จ่ายทางสุขภาพที่ประชาชนย่านนี้อาจต้องแบกรับไม่น้อยกว่าปีละ 6,000 บาท ต่อ 1 ครัวเรือน
3.มหาวิทยาลัยได้ทําหนังสือถึงนายกรัฐมนตรี เพื่อขอให้ทบทวนโครงการดังกล่าวแล้ว และขอให้รัฐบาลคิดถึงผลกระทบต่อสุขภาพของประชาชนด้วย
กระทรวงทรัพยากรธรรมชาติและสิ่งแวดล้อม (ทส.) ขอชี้แจงว่า โครงการทางด่วนขั้นที่ 3 สายเหนือ ประกอบด้วย 3 ตอน คือ N1 N2 และ N3 ได้รับความเห็นเฉพาะ N2 และ N3 ส่วนที่ไม่เห็นชอบคือเส้น N1 โดยให้ไปศึกษาด้านเศรษฐกิจสังคมเพิ่มเติมก่อน
1) คุณภาพอากาศกรุงเทพมหานคร โดยเฉพาะฝุ่นละอองขนาดเล็กจะมีค่าเกินมาตรฐานเป็นบางช่วงบางเวลา โดยเฉพาะในพื้นที่ที่มีการจราจรหนาแน่น ขณะการตรวจวัดมีค่าฝุ่นละอองลดลงทุกสถานี
2) แนวเส้นทาง N1 ( วงแหวนตะวันตก - สี่แยกมหาวิทยาลัยเกษตร ระยะทาง 16.6 กิโลเมตร) อยู่บนถนนงามวงศ์วาน หน้ามหาวิทยาลัยเกษตรศาสตร์ (มก.) ซึ่ง มก. ไม่เห็นด้วยและคัดค้านแนวเส้นทาง N1 ดังนั้น การทางพิเศษแห่งประเทศไทย (กทพ.) จึงชะลอไม่ก่อสร้าง และ ทส. จะนําข้อสังเกตของมหาวิทยาลัยเกษตรศาสตร์ แจ้งทาง กทพ. ต่อไป
สําหรับเส้น N2 (แยกมหาวิทยาลัยเกษตร - ถนนนวมินทร์ ระยะทาง 9.2 กม. โดย เส้นนี้ ไม่ผ่าน มก.) และได้รับความเห็นชอบแล้วและมีการก่อสร้างปัจจุบัน กทพ. เสนอรายงานการขอเปลี่ยนแปลงรายละเอียดโครงการในรายงานการวิเคราะห์ผลกระทบสิ่งแวดล้อมโครงการระบบทางด่วนขั้นที่ 3 สายเหนือ ตอน N2 เชื่อมต่อไปยังถนนวงแหวนรอบนอกกรุงเทพมหานครด้านตะวันออก ซึ่งอยู่ในระหว่างการพิจารณาของ สผ.
สําหรับเส้น N3 (ถนนนวมินทร์ -ถนนศรีนครินทร์ ระยะทาง 13.9 กิโลเมตร ทั้งนี้เส้นนี้ ไม่ผ่าน มก.) ได้รับความเห็นชอบแล้ว แนวเส้นทาง N3 ต่อจาก N2 บริเวณสุขาภิบาล 1 ถึงจุดสิ้นสุดที่ถนนศรีนครินทร์ ยังไม่ก่อสร้าง แต่จะสามารถช่วยระบายรถในพื้นที่ใกล้เคียงมหาวิทยาลัยเกษตรศาสตร์ และบรรเทาปัญหามลพิษทางอากาศได้
3.ในส่วนตอน N1 ได้รับการต่อต้านจากประชาชนและประชาคมเกษตรศาสตร์ ในพื้นที่บริเวณแยกมหาวิทยาลัยเกษตรศาสตร์ โดยกระทรวงคมนาคมได้ศึกษาทบทวนการก่อสร้างในบริเวณดังกล่าวอย่างต่อเนื่องและปัจจุบัน อยู่ระหว่างการศึกษาของ สนข. ภายใต้โครงการศึกษาแนวเส้นทางรถไฟฟ้าสายสีน้ําตาล ช่วง แคราย – ลําสาลีเพื่อทดแทนแนวเส้นทาง N1 ที่ได้มีการร้องเรียน
สถานะโครงการ : อยู่ระหว่างการศึกษาของ สนข.
-----------------------------
รัฐบาลไทย-ข่าวทำเนียบรัฐบาล-ธอส. ประกาศปรับลดอัตราดอกเบี้ยเงินกู้ 0.15 - 0.25% ต่อปี
วันศุกร์ที่ 19 พฤษภาคม 2560
ธอส. ประกาศปรับลดอัตราดอกเบี้ยเงินกู้ 0.15 - 0.25% ต่อปี
ธอส. ประกาศปรับลดอัตราดอกเบี้ยเงินกู้ 0.15 - 0.25% ต่อปี  โดย MLR จากเดิม 6.40% ต่อปี ลดลงเหลือ 6.25% ต่อปี และ MOR จากเดิม 7.25 % ต่อปี ลดลงเหลือ 7.00% ต่อปี ส่วน คงไว้ที่ 6.75% ต่อปี
ธนาคารอาคารสงเคราะห์ (ธอส.) ประกาศปรับลดอัตราดอกเบี้ยเงินกู้ 0.15 - 0.25% ต่อปี นําโดยอัตราดอกเบี้ยเงินกู้รายใหญ่ชั้นดีประเภทเงินกู้แบบมีระยะเวลา (MLR) จากเดิม 6.40% ต่อปี ลดลงเหลือ 6.25% ต่อปี และอัตราดอกเบี้ยเงินกู้รายใหญ่ชั้นดีประเภทเงินเบิกเกินบัญชี (MOR) จากเดิม 7.25 % ต่อปี ลดลงเหลือ 7.00% ต่อปี ส่วนอัตราดอกเบี้ยสําหรับลูกค้ารายย่อยทั่วไป (MRR) คงไว้ที่ 6.75% ต่อปี เนื่องจากปัจจุบันอัตราดอกเบี้ย MRR ของ ธอส.อยู่ในระดับต่ําที่สุดในระบบสถาบันการเงิน ทั้งนี้มีผลบังคับใช้ตั้งแต่วันที่ 22 พฤษภาคม 2560
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า จากนโยบายรัฐบาลที่ต้องการลดความเหลื่อมล้ํา และเป็นส่วนหนึ่งในการกระตุ้นเศรษฐกิจ ธอส.ในฐานะสถาบันการเงินเฉพาะกิจของรัฐ ซึ่งมีพันธกิจ “ทําให้คนไทยมีบ้าน” จึงได้ประกาศปรับลดอัตราดอกเบี้ยเงินกู้รายใหญ่ชั้นดีประเภทเงินกู้แบบมีระยะเวลา (MLR) ลงอีก 0.15% ต่อปี จากเดิม 6.40% ต่อปี ลดลงเหลือ 6.25% ต่อปี และอัตราดอกเบี้ยเงินกู้รายใหญ่ชั้นดีประเภทเงินเบิกเกินบัญชี (MOR) ลดลง 0.25% ต่อปี จากเดิม 7.25 % ต่อปี เหลือ 7.00% ต่อปี ส่วนอัตราดอกเบี้ยสําหรับลูกค้ารายย่อยทั่วไป (MRR) คงไว้ที่ 6.75% ต่อปี เนื่องจากปัจจุบันอัตราดอกเบี้ย MRR ของ ธอส. ยังคงอยู่ในระดับต่ําที่สุดในระบบสถาบันการเงิน ขณะเดียวกัน ธอส.อยู่ระหว่างการพิจารณาจัดทําโครงการสินเชื่อบ้านอัตราดอกเบี้ยพิเศษแก่ผู้เข้าร่วมโครงการกรอกแบบสํารวจแอพพลิเคชั่นคนไทยมีบ้าน : Home for All เพื่อให้เกิดเม็ดเงินกระจายสู่ระบบเศรษฐกิจโดยตรงแทนการปรับลดอัตราดอกเบี้ย MRR โดยจะมีการประกาศรายละเอียดของโครงการในเร็วๆ นี้
ด้านอัตราดอกเบี้ยเงินฝาก เพื่อเป็นการเสริมสร้างวินัยการออมให้กับลูกค้าประชาชนซึ่งจะมีส่วนสําคัญที่จะทําให้มีที่อยู่อาศัยได้ง่ายยิ่งขึ้นในอนาคต ธนาคารยังคงอัตราดอกเบี้ยเงินฝากทุกประเภทไว้เท่าเดิม ทั้งนี้อัตราดอกเบี้ยเงินกู้มีผลบังคับใช้ตั้งแต่วันที่ 22 พฤษภาคม 2560 เป็นต้นไป สอบถามรายละเอียดเพิ่มเติมได้ที่ศูนย์ลูกค้าสัมพันธ์ (Call Center) โทร 0-2645-9000 หรือ www.ghbank.co.th และ Facebook fanpage ธนาคารอาคารสงเคราะห์
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-โฆษกกองทัพบกยืนยัน ดูแลสิทธิประโยชน์ทหารชายแดนภาคใต้อย่างดีที่สุด ตามนโยบายของกองทัพและผู้บัญชาการทหารบก
วันพฤหัสบดีที่ 2 พฤศจิกายน 2560
โฆษกกองทัพบกยืนยัน ดูแลสิทธิประโยชน์ทหารชายแดนภาคใต้อย่างดีที่สุด ตามนโยบายของกองทัพและผู้บัญชาการทหารบก
โฆษกกองทัพบกชี้แจง ผู้บังคับบัญชาให้ความสําคัญกรณีสิทธิประโยชน์ทหารชายแดนภาคใต้ เน้นย้ําให้ดําเนินการอย่างเป็นธรรมโปร่งใส ยืนยันดูแลทหารอย่างดีที่สุดตามนโยบายของกองทัพและผู้บัญชาการทหารบก
วันที่ 2 พ.ย.60 พ.อ.วินธัย สุวารี โฆษกกองทัพบกชี้แจงกรณีการหักเงินเบี้ยเลี้ยงทหารชายแดนภาคใต้ ตามที่แฟนเพจ God Of War V.3 นําเสนอข้อมูลทหารไทยที่อยู่ใน 3 จังหวัดชายแดนใต้ หลังออกมาโพสต์ข้อความบนโซเชียลมีเดียว่า“ตลอดระยะเวลา 2 ปีที่ได้รับใช้ชาติ ถูกเอาเปรียบจากนายพลใหญ่ จนทําให้เหลือเงินเดือนเพียงหลักสิบและหลักร้อยบาทเท่านั้น" ขอเรียนว่า ปกติ เรื่องของเบี้ยเลี้ยง และเงินเดือนทหาร ในระดับหน่วยปฏิบัติส่วนใหญ่จะมีผู้บังคับบัญชา ในระดับพันโท พันเอก เป็นผู้รับผิดชอบ ไม่ใช่ในระดับชั้นนายพล ซึ่งที่ผ่านมาเรื่องสิทธิประโยชน์ของทหารทางผู้บังคับบัญชาให้ความสําคัญโดยเน้นย้ําให้มีการดําเนินการอย่างเป็นธรรมโปร่งใส
พ.อ.วินธัย กล่าวว่า ต่อกรณีดังกล่าว ต้องไปดูข้อมูลเพิ่มเติมว่ามีเกิดขึ้นจริงกับใคร หน่วยไหนอย่างไร เพราะในอดีตมีพบบ้างกรณีทหารเหลือรับเงินเดือนและเบี้ยเลี้ยงน้อยมากเมื่อถึงเวลาสิ้นเดือน แต่ก็มีหลักฐานพิสูจน์ได้ชัดเจนว่าเกิดจากพฤติกรรมการใช้จ่ายจริงของเจ้าตัวขณะอยู่ภายในหน่วย ซึ่งกรณีนี้ถ้าดูจากบัญชีจ่ายเบี้ยเลี้ยงในภาพประกอบ เหมือนดูยังไม่พบผิดปกติ จะเห็นตัวเลขรับมาเท่าไร หักค่าใช้จ่ายอะไรไป เหลือเท่าไหร่ ก็ตามมาตรฐานเกณฑ์กติกาที่ยอมรับกัน
“ขอเรียนว่าสําหรับพลทหารที่ปฏิบัติงานใน จชต. จะได้รับค่าตอบแทนอยู่หลายส่วนนอกเหนือจากเบี้ยเลี้ยงแล้ว คือเงินเดือน เบี้ยเสี่ยงภัย เงินเพิ่มค่าครองชีพชั่วคราว รวมอีกราว 8,000-10,000 บาท ซึ่งในประเด็นนี้อาจยังไม่ได้มีกล่าวถึง ซึ่งข้อมูลที่ถูกหยิบนําเสนอนั้นจึงอาจดูยังไม่ครบถ้วนเป็นเพียงเฉพาะส่วนของเบี้ยเลี้ยงอย่างเดียว ขอให้เชื่อว่าหน่วยดูแลทหารอย่างดีที่สุดตามนโยบายของกองทัพ และผู้บัญชาการทหารบก และอย่างไรก็ตามต่อกรณีนี้ ทุกหน่วยก็จะได้มีการตรวจสอบ ว่าประเด็นที่มีการถูกหยิบมานําเสนอนั้น มีที่มาที่ไปอย่างไร เกิดขึ้นกับใครหน่วยไหนจริงหรือไม่อย่างไร ยิ่งถ้าพบว่ามีการกระทําใด ๆ ที่ดูไม่เป็นธรรมกับกําลังพลระดับพลทหารจริง ทางผู้บังคับบัญชาที่รับผิดชอบ ตามลําดับชั้น คงจะต้องดําเนินเอาเรื่องให้อย่างแน่นอน”
---------------------
รัฐบาลไทย-ข่าวทำเนียบรัฐบาล-รมช.ธรรมนัส ลงพื้นที่ตรวจราชการ จังหวัดตาก
วันจันทร์ที่ 2 ธันวาคม 2562
รมช.ธรรมนัส ลงพื้นที่ตรวจราชการ จังหวัดตาก
รมช.ธรรมนัส ลงพื้นที่ตรวจราชการ จังหวัดตาก ติดตามงานตามนโยบายของกระทรวงเกษตรฯ ครอบคลุมทุกมิติ พร้อมเร่งขับเคลื่อนภาคเกษตรสนองนโยบายการตลาดนําการผลิตของรัฐบาล
รมช.ธรรมนัส ลงพื้นที่ตรวจราชการ จังหวัดตาก ติดตามงานตามนโยบายของกระทรวงเกษตรฯ ครอบคลุมทุกมิติ พร้อมเร่งขับเคลื่อนภาคเกษตรสนองนโยบายการตลาดนําการผลิตของรัฐบาล
วันนี้ (29 พฤศจิกายน 2562) เวลา 13.00 น. ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เป็นประธานเปิดการประชุมคณะกรรมการร่วมภาคเอกชน 3 สถาบัน (กกร.) 4 กลุ่มภาคเหนือ โดยได้มอบนโยบายและร่วมหารือในประเด็นการพัฒนาและการเชื่อมโยงภาคเกษตรกรรมกับภาคอุตสาหกรรมเพื่อพัฒนาไปสู่เกษตรอุตสาหกรรมเพื่อการส่งออก
ต่อมาได้เดินทางไปยังสํานักงานเขตพัฒนาเศรษฐกิจพิเศษตาก เพื่อประชุมติดตามความก้าวหน้าการดําเนินงานตามนโยบายกระทรวงเกษตรฯ ร่วมกับหัวหน้าส่วนราชการที่เกี่ยวข้อง พร้อมทั้งได้เดินทางไปตรวจเยี่ยมด่านชายแดนสะพานไทยมิตรภาพเมียนมาร์ แห่งที่ 2 โดยมีหัวหน้าส่วนราชการในสังกัดกระทรวงเกษตรฯ รายงานผลการดําเนินงานรวมทั้งเร่งติดตามเรื่องการนําเข้าสินค้าเกษตรจากประเทศเพื่อนบ้าน
"วันนี้ผมได้รับมอบหมายจากนายกรัฐมนตรีให้มาตรวจติดตามการดําเนินงานในส่วนที่เกี่ยวข้องกับกระทรวงเกษตรฯ และมอบนโยบายแก่ข้าราชการในจังหวัดตาก รวมทั้งได้มาติดตามประเด็นที่สมาชิกสภาผู้แทนราษฎรจังหวัดตาก ได้ตั้งกระทู้ถามเรื่องการลักลอบนําเข้าข้าวโพดในช่วงเวลาที่มีการควบคุม ตามมาตรการควบคุมการนําเข้าสินค้าเกษตรของกระทรวงพาณิชย์ เพื่อรักษาสมดุลของผลผลิตและภาวะราคา เพื่อไม่ให้มีผลกระทบกับเกษตรกรภายในประเทศ เนื่องมาจากในประเทศไทยมีความต้องการใช้ข้าวโพดปีละ 8 ล้านตัน แต่ผลิตได้เพียง 4 ล้านตัน จึงมีความจําเป็นต้องนําเข้าจากประเทศเพื่อนบ้าน ทั้งนี้ไม่ว่าจะนําเข้าสินค้าใดก็ตาม ต้องไม่กระทบกับเกษตรกรผู้ผลิตในประเทศ รวมทั้งปัญหาการลักลอบนําเข้าสินค้าเกษตร เนื่องมาจากอัตราภาษีการนําเข้าที่ไทยตั้งไว้ค่อนข้างสูง
ซึ่งทั้งหมดนี้ ได้รับทราบข้อมูลและปัญหาต่างๆ แล้ว จะนําเรียนนายกรัฐมนตรี และนําไปพิจารณาแก้ไขปัญหาอย่างเร่งด่วนต่อไป" รมช.ธรรมนัส กล่าว
รัฐบาลไทย-ข่าวทำเนียบรัฐบาล-ปลัดกระทรวงยุติธรรม เป็นประธานการประชุมคณะอนุกรรมการวินิจฉัยเพื่อการพักการลงโทษ ประจำเดือนกรกฎาคม ๒๕๖๒
วันศุกร์ที่ 26 กรกฎาคม 2562
ปลัดกระทรวงยุติธรรม เป็นประธานการประชุมคณะอนุกรรมการวินิจฉัยเพื่อการพักการลงโทษ ประจําเดือนกรกฎาคม ๒๕๖๒
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการเพื่อพิจารณาวินิจฉัยการพักการลงโทษ ครั้งที่ ๑๐/๒๕๖๒
ในวันศุกร์ที่ ๒๖ กรกฎาคม ๒๕๖๒ เวลา ๑๓.๓๐ น. ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการเพื่อพิจารณาวินิจฉัยการพักการลงโทษ ครั้งที่ ๑๐/๒๕๖๒ ประจําเดือนกรกฎาคม ๒๕๖๒ โดยมี นายวิทยา สุริยวงศ์ รองปลัดกระทรวงยุติธรรม พันตํารวจเอกณรัชต์ เศวตนันทน์ อธิบดีกรมราชทัณฑ์ นายประสาร มหาลี้ตระกูล อธิบดีกรมคุมประพฤติ และผู้แทนจากสํานักงาน ป.ป.ส. เข้าร่วมฯ เพื่อพิจารณาการขอพักการลงโทษรวมทั้งสิ้น ๕๒๙ ราย เรือนจํา/ทัณฑสถาน จํานวน ๔๕ แห่ง
ทั้งนี้ ที่ประชุมมีมติเห็นชอบอนุมัติการพักการลงโทษเป็นไปหลักเกณฑ์ การพิจารณาพักการลงโทษ พ.ศ. ๒๕๖๐จํานวนรวม ๕๒๐ ราย
รัฐบาลไทย-ข่าวทำเนียบรัฐบาล-ไทยร่วมสนับสนุนกองทุน UN COVID-19 MPTF
วันอังคารที่ 30 มิถุนายน 2563
ไทยร่วมสนับสนุนกองทุน UN COVID-19 MPTF
วันอังคารที่ 30 มิถุนายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบการจัดทําข้อตกลงการบริหารจัดการกองทุน UN COVID-19 MPTF โดยประเทศไทยอนุมัติงบประมาณ 100,000 ดอลลาร์สหรัฐ หรือประมาณ 3,300,000 บาท เพื่อร่วมบริจาคสมทบเป็นกองทุนระหว่างหน่วยงานของสหประชาชาติ สนับสนุนการให้ความช่วยเหลือแก่ประเทศที่ได้รับผลกระทบจากการแพร่ระบาดของโรคโควิด-19 โดยเฉพาะประเทศที่มีรายได้ต่ําถึงปานกลาง และสนับสนุนการทํางานของหน่วยงานภายใต้สหประชาชาติในประเทศต่าง ๆ เน้นย้ําถึงจุดยืนของไทยที่มุ่งส่งเสริมการบรรลุเป้าหมายเพื่อการพัฒนาอย่างยั่งยืนโดยไม่ทิ้งใครไว้ข้างหลัง ปัจจุบันมีประเทศที่บริจาคเงินเพื่อสนับสนุนกองทุนแล้ว เช่น เนเธอร์แลนด์ เดนมาร์ก นอร์เวย์ สวิตเซอร์แลนด์ และสโลวาเกีย เป็นต้น
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี